Sengemat

Sengemat var mat som kvinner fikk etter at de hadde født. Nabokoner, slektninger og andre kvinner kom til dem med god og næringsrik kost. Vanlig sengemat har vært rømmegrøt, sosekjøtt eller andre kjøttretter, kaffe og kaker. Ideen bak sengematen var å hjelpe kvinnen til å komme til krefter etter fødselen, slik at hun kunne ha morsmelk til barnet.
I dag er grøten byttet ut med pakker til barn og mor. Begrepet brukes fortsatt flere steder i landet.
Sengemat minner om den amerikanske tradisjonen babyshower.

Kilder
 Kjell Innli, (Redaktør): Fra bestemors kjøkken, mat og mattradisjoner fra Møre og Romsdal KOM forlag 1991

Kategori:Norsk kultur